da da da sv da da da da da nl de nb da da sv en en da da da da fr en et da en da da da da en da da fr de nb da da da da fr da sv da sv da da da sv da als da da da da da da da en id sk sv ca da da da da da da da da da da da da ca da da da da da da da da da da da et da fr da fr da fr da fi da da da sv da fr da sv da da da da sv da da it en ru sv sv nl da fr it it da en da de da da da da da da da
24-årig mand anholdt for angreb på Salman Rushdie | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
24-årig mand anholdt for angreb på Salman Rushdie
Politiet i New York siger, at det var tilhørere til Rushdies forelæsning, der tilbageholdt den anholdte.
Udgivet:13. august 2022, 00.44
Det var blandt andet en læge, der var blandt publikum, der hjalp forfatter Salman Rushdie, efter at han blev angrebet ved et arrangement på en læreanstalt i den vestlige del af delstaten New York.
Del på Facebook Del på Twitter Del på LinkedIn Del via email
NEW YORK Politiet i New York fortæller på et pressemøde sent fredag dansk tid, at den anholdte for angrebet på forfatteren Salman Rushdie er en 24-årig mand fra delstaten New Jersey. Det skriver nyhedsbureauet Reuters.
Den anholdte blev tilbageholdt af deltagere til den forelæsning, forfatteren deltog i, inden politiet anholdte ham.
Manden, som politiet har identificeret som Hadi Matar, havde adgangskort til forelæsningen. Der var ifølge politiet ingen forudgående indikationer på, at manden ville angribe Salman Rushdie.
Den formodede gerningsmand havde ifølge Reuters købt en billet til forelæsningen.
Man regner med, at den 24-årige handlede på egen hånd. Politiet oplyser, at man vil samarbejde med forbundspolitiet, FBI.
Man er stadig ved at undersøge motivet og finde frem til, hvad manden skal anklages for, lyder det.
- En mand hoppede op på scenen fra jeg ved ikke hvor, og det så ud, som om at han begyndte at slå ham i brystet. Gentagne slag med knytnæve, siger Bradley Fisher, der var blandt publikum, om hændelsen.
- Folk skreg, græd og gispede.
Rushdie var sent fredag dansk tid fortsat på operationsbordet på det hospital i byen Erie, som han blev fløjet til kort efter angrebet.
Øjenvidner har fortalt, at Salman Rushdie blev ramt af flere knivstik, hvoraf mindst et af dem var i halsregionen og mindst et var i maven. Angrebet skulle angiveligt være sket, da forelæsningen var ved at begynde.
En læge, der var blandt publikum, hjalp med at behandle Rushdie, indtil redningstjenesten ankom til stedet.
Den læreanstalt, hvor angrebet fandt sted, er ifølge BBC blevet gennemsøgt og erklæret for sikker af bomberyddere. Politiet venter på en ransagningskendelse til at undersøge stedet nærmere.
Irans ayatollah giver USA og Israel skylden for uro
Tjetjensk leder vil sende sine teenagesønner til fronten
Chef for ukrainsk atomkraftværk er løsladt igen
Journalist bag krigsprotest er nu efterlyst i Rusland
Mest læste på Skive Folkeblad
Ingen smil hos Østergaard: Regionen siger nej til ny klinik
Bil stjålet i Skive: Biljagt gennem Salling endte på Mors
Skæv start: 18-årig påvirket af hash under sin første kørelektion
Skyld i uheld: Fuld svensker tabte kuffert ud af bagagerummet
Dronningen efter titelfratagelse: Joachims reaktion gør indtryk
Radikale frygter en personfikseret valgkamp: - Det kan blive et for eller imod Mette Frederiksen, Pape eller Støjberg
OVERBLIK: Få overblikket over striden i kongefamilien
Kongehuskender: Meddelelse fra dronningen er usædvanlig
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.